
DR.31.10.2017                                                        95                   

 
sepenuhnya.  Kita tidak mahu generasi baru ini tidak dilengkapkan dengan persediaan yang 
sewajarnya dan janganlah pada suatu hari nanti kita merasa menyesal kerana tidak membuat 
perkara yang sepatutnya memandangkan kita mempunyai keupayaan pada masa hadapan.   

 Suka juga ingin saya mencadangkan pada pihak belia dan sukan untuk 
mempersiapkan kepimpinan muda dan belia kita di peringkat akar umbi dengan meneruskan 
bantuan dan program kepada persatuan-persatuan belia di seluruh negara.  Hal ini penting 
kerana persatuan belia dilihat sebagai tempat orientasi untuk memupuk semangat 
kesukarelaan dan latihan kepimpinan terbaik terutama bersama masyarakat.  Maka suka 
saya cadangkan agar program-program bersifat kepimpinan seperti Program Jati Diri 
Kesukarelaan Nasional (PJKN) misalnya dilaksanakan semula sebagai program wajib untuk 
kita adakan setiap tahun.   

 Saya harap peranan Institut Penyelidikan Pembangunan Belia Malaysia 
diperkasakan dan benar-benar menyelidik aktiviti dan program yang sesuai memenuhi 
agenda sosial dan keperluan-keperluan pemimpin TN50.  Isu penambahbaikan projek rumah 
generasi baru FELDA pun isu orang muda.  Saya ingin syorkan kepada pihak KPKT, 
menerusi PBT agar dapat memberikan kebenaran kepada FELDA untuk memulakan kerja-
kerja awalan pembinaan ditapak tanpa menunggu kelulusan penuh pembangunan.  PBT juga 
boleh membenarkan kerja-kerja pembinaan yang berkenaan berdasarkan syarat yang 
dikenakan oleh agensi teknikal utama sahaja.   

Saya juga ingin mencadangkan agar caj pemajuan kepada PBT untuk Rumah Mesra 
Rakyat FELDA dan SPNB ini dapat dikecualikan termasuk juga fee submission bagi 
permohonan pembangunan.  Hal ini kerana, pembangunan ini adalah berkonsepkan CSR, 
bukan berkonsepkan komersial yang akan memberikan keuntungan kepada FELDA.   

 Tuan Yang di-Pertua, Perdana Menteri turut mengumumkan tahun 2020, sebagai 
Tahun Melawat Malaysia.  Untuk rekod, kali terakhir kita menjalankan kempen ini adalah pada 
tahun 2014.  Namun pada tahun 2014 tersebut, terdapat beberapa insiden berprofil tinggi 
yang merencatkan kempen tersebut sekali gus memberi impak kepada industri aviasi negara.  
Justeru, TM2020 ini perlu menjadi pemangkin kepada kegemilangan sektor pelancongan di 
Malaysia.  Tempoh dua tahun bagi mempersiapkan diri bagi menjelang 2020 haruslah 
digunakan sepenuhnya terutamanya bagi syarikat penerbangan MAS untuk memulihkan 
rekod sekali gus mampu memaksimumkan pulangan yang akan hadir bersempena TM2020 
ini.   

Selain itu, Malaysia juga sangat sinonim dengan sektor pelancongan kesihatan.  
Malaysia pada tahun ini telah sekali lagi dinobatkan sebagai destinasi pelancongan kesihatan 
terbaik untuk kali ketiga berturut-turut oleh International Medical Travel Journal.  Pada majlis 
yang sama, Sunway Hospital telah menggondol tiga anugerah yang mengiktiraf kedudukan 
mereka sebagai peneraju sektor pelancongan kesihatan di negara ini.  Apa yang saya cuba 
sampaikan adalah kita perlu tingkatkan kapasiti dan promosi bagi memastikan kedudukan 
kita pada hari ini tidak tergugat dan kemenangan ini harus digunakan sepenuhnya sebagai 
salah satu produk bagi tahun melawat Malaysia 2020 nanti.   

Pihak kementerian bertanggungjawab juga harus memikirkan suatu bentuk 
kerjasama di antara kerajaan dan pihak hospital swasta bagi menjayakan hasrat kerajaan ini.  
Selain itu, Tuan Yang di-Pertua, oleh sebab bercerita tentang bidang pelancongan saya juga 
berharap pihak Kementerian Pelancongan dapat memberikan perhatian terhadap potensi 
Sekijang sebagai lokasi ecotourism menerusi sungai yang merentasi kawasan dalam 
Parlimen kami.  Seperti yang pernah saya sampaikan sebelum ini, Sekijang masih lagi 
mempunyai potensi besar untuk kita majukan sebagai destinasi pelancongan.  Justeru, saya 
amat berharap dalam tempoh masa dua tahun ini pihak kementerian dapat membantu 
memenuhi hasrat rakyat Sekijang untuk memastikan projek ecotourism ini dapat kita 
laksanakan.  Manfaat ini bukan sahaja akan berlaku untuk di peringkat Parlimen tetapi ia akan 
memberikan faedah kepada daerah Segamat dan juga daerah Muar sebagai daerah yang 
bersempadanan dengan projek ecotourism ini. 

Tuan Yang di-Pertua, saya rasa cukup– tertinggal Tangkak, minta maaf.  Saya rasa, 
cukuplah sampai di sini perbahasan saya untuk Bajet 2018 ini.  Apa yang paling penting 
dalam perkara ini sudah tentu adalah pelaksanaan tentang apa yang telah disampaikan dan 
juga yang telah kita cadangkan untuk kita laksanakan pada tahun hadapan.  Garapan cantik 
hasrat murni Perdana Menteri ini tidak mungkin akan tercapai jika pelaksanaannya kelak tidak 
sampai kepada golongan sasarnya.   



sepenuhnya. Kita tidak mahu generasi baru ini tidak dilengkapkan dengan persediaan yang sewajarnya dan janganlah pada suatu hari nanti kita merasa menyesal kerana tidak membuat perkara yang sepatutnya memandangkan kita mempunyai keupayaan pada masa hadapan. Suka juga ingin saya mencadangkan pada pihak belia dan sukan untuk mempersiapkan kepimpinan muda dan belia kita di peringkat akar umbi dengan meneruskan bantuan dan program kepada persatuan-persatuan belia di seluruh negara. Hal ini penting kerana persatuan belia dilihat sebagai tempat orientasi untuk memupuk semangat kesukarelaan dan latihan kepimpinan terbaik terutama bersama masyarakat. Maka suka saya cadangkan agar program-program bersifat kepimpinan seperti Program Jati Diri Kesukarelaan Nasional (PJKN) misalnya dilaksanakan semula sebagai program wajib untuk kita adakan setiap tahun. Saya harap peranan Institut Penyelidikan Pembangunan Belia Malaysia diperkasakan dan benar-benar menyelidik aktiviti dan program yang sesuai memenuhi agenda sosial dan keperluan-keperluan pemimpin TN50. Isu penambahbaikan projek rumah generasi baru FELDA pun isu orang muda. Saya ingin syorkan kepada pihak KPKT, menerusi PBT agar dapat memberikan kebenaran kepada FELDA untuk memulakan kerja- kerja awalan pembinaan ditapak tanpa menunggu kelulusan penuh pembangunan. PBT juga boleh membenarkan kerja-kerja pembinaan yang berkenaan berdasarkan syarat yang dikenakan oleh agensi teknikal utama sahaja. Saya juga ingin mencadangkan agar caj pemajuan kepada PBT untuk Rumah Mesra Rakyat FELDA dan SPNB ini dapat dikecualikan termasuk juga fee submission bagi permohonan pembangunan. Hal ini kerana, pembangunan ini adalah berkonsepkan CSR, bukan berkonsepkan komersial yang akan memberikan keuntungan kepada FELDA. Tuan Yang di-Pertua, Perdana Menteri turut mengumumkan tahun 2020, sebagai Tahun Melawat Malaysia. Untuk rekod, kali terakhir kita menjalankan kempen ini adalah pada tahun 2014. Namun pada tahun 2014 tersebut, terdapat beberapa insiden berprofil tinggi yang merencatkan kempen tersebut sekali gus memberi impak kepada industri aviasi negara. Justeru, TM2020 ini perlu menjadi pemangkin kepada kegemilangan sektor pelancongan di Malaysia. Tempoh dua tahun bagi mempersiapkan diri bagi menjelang 2020 haruslah digunakan sepenuhnya terutamanya bagi syarikat penerbangan MAS untuk memulihkan rekod sekali gus mampu memaksimumkan pulangan yang akan hadir bersempena TM2020 ini. Selain itu, Malaysia juga sangat sinonim dengan sektor pelancongan kesihatan. Malaysia pada tahun ini telah sekali lagi dinobatkan sebagai destinasi pelancongan kesihatan terbaik untuk kali ketiga berturut-turut oleh International Medical Travel Journal. Pada majlis yang sama, Sunway Hospital telah menggondol tiga anugerah yang mengiktiraf kedudukan mereka sebagai peneraju sektor pelancongan kesihatan di negara ini. Apa yang saya cuba sampaikan adalah kita perlu tingkatkan kapasiti dan promosi bagi memastikan kedudukan kita pada hari ini tidak tergugat dan kemenangan ini harus digunakan sepenuhnya sebagai salah satu produk bagi tahun melawat Malaysia 2020 nanti. Pihak kementerian bertanggungjawab juga harus memikirkan suatu bentuk kerjasama di antara kerajaan dan pihak hospital swasta bagi menjayakan hasrat kerajaan ini. Selain itu, Tuan Yang di-Pertua, oleh sebab bercerita tentang bidang pelancongan saya juga berharap pihak Kementerian Pelancongan dapat memberikan perhatian terhadap potensi Sekijang sebagai lokasi ecotourism menerusi sungai yang merentasi kawasan dalam Parlimen kami. Seperti yang pernah saya sampaikan sebelum ini, Sekijang masih lagi mempunyai potensi besar untuk kita majukan sebagai destinasi pelancongan. Justeru, saya amat berharap dalam tempoh masa dua tahun ini pihak kementerian dapat membantu memenuhi hasrat rakyat Sekijang untuk memastikan projek ecotourism ini dapat kita laksanakan. Manfaat ini bukan sahaja akan berlaku untuk di peringkat Parlimen tetapi ia akan memberikan faedah kepada daerah Segamat dan juga daerah Muar sebagai daerah yang bersempadanan dengan projek ecotourism ini. Tuan Yang di-Pertua, saya rasa cukup- tertinggal Tangkak, minta maaf. Saya rasa, cukuplah sampai di sini perbahasan saya untuk Bajet 2018 ini. Apa yang paling penting dalam perkara ini sudah tentu adalah pelaksanaan tentang apa yang telah disampaikan dan juga yang telah kita cadangkan untuk kita laksanakan pada tahun hadapan. Garapan cantik hasrat murni Perdana Menteri ini tidak mungkin akan tercapai jika pelaksanaannya kelak tidak sampai kepada golongan sasarnya.